CELEX: 32020R1701
Language: bg
Date: 2020-11-10 00:00:00
Title: Регламент за изпълнение (ЕС) 2020/1701 на Комисията от 10 ноември 2020 година относно класирането на някои стоки в Комбинираната номенклатура

16.11.2020   
               
               
                  BG
               
               
                  Официален вестник на Европейския съюз
               
               
                  L 382/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1701 НА КОМИСИЯТА
         от 10 ноември 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 ноември 2020 година.
            
               
                  За Комисията
               
               
                  от името на председателя,
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане имитнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Продукт, представен в комплект за продажба на дребно, опакован в черна памучна чанта, състоящ се от две изделия:
                        
                                    —
                                 
                                 
                                    тръба от неръждаема стомана с кръгло напречно сечение, с дължина приблизително 21,5 cm и диаметър приблизително 0,5 cm. Тя има множество нарези, които допринасят за здравото ѝ захващане. Предназначена е за използване като сламка за пиене за многократна употреба;
                                 
                              
                                    —
                                 
                                 
                                    усукана четка от неръждаема стомана с дължина приблизително 20,2 cm, с глава от найлонови влакна и диаметър 0,5 cm. Четката е предназначена за почистване на сламката след употреба и е изработена така, че да може да преминава през нея.
                                 
                              (Вж. изображението)  (*1).
                     
                     
                        7323 93 00 
                     
                     
                        Класирането се определя от общи правила 1, 3, буква б) и 6 за тълкуване на Комбинираната номенклатура и от описанието на кодове по КН 7323  и 7323 93 00 .
                        Елементът, който придава основните характеристики на комплекта, е тръбата, която може да се използва като сламка за пиене за многократна употреба, дори ако не е придружена от четка. Четката има само спомагателен характер.
                        Обективните характеристики на продукта (специфични размери, форма, степен на преработка, употреба на материал, безопасен за използване с храни, наличие на ръбове по окръжността) позволяват той да бъде определен като готов продукт (сламка за пиене) по позиция 7323 .
                        Поради това се изключва класиране в позиция 7304  или позиция 7306  като тръби и кухи профили, тъй като продуктът е специфично готово изделие, обхванато от друга позиция.
                        Следователно продуктът трябва да бъде класиран в код по КН 7323 93 00  като друг домакински артикул от неръждаема стомана.
                     
                  
               
            
               (*1)  Изображението е само за информация.